ทุนต่างชาติไม่ทิ้งหุ้นไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

บลจ.อเบอร์ดีนเผยเงินยังไหลเข้า
คุยผลตอบแทนชนะตลาด13%โพสต์ทูเดย์ — บลจ.อเบอร์ดีน เผยนักลงทุนต่างชาติไม่ทิ้งหุ้นไทย คุยกองทุนหุ้นผลตอบแทนปึ้ก ไม่หวั่นผลกระทบจากการเมือง
นายอดิเทพ วรรณพฤกษ์ รองประธานเจ้าหน้าที่บริหารฝ่ายการลงทุน บริษัทหลักทรัพย์จัดการกองทุน (บลจ.) อเบอร์ดีน (ประเทศไทย) เปิดเผยว่า นักลงทุนต่างประเทศที่ลงทุนในประเทศไทยผ่านกองทุนของ บลจ.อเบอร์ดีน ซึ่งส่วนใหญ่จะเป็นนักลงทุนระยะยาว ยังคงลงทุนในประเทศไทยอย่างต่อเนื่อง แม้ว่าสถานการณ์ทางการเมืองในประเทศไทยจะมีความรุนแรงก็ตาม 
“กองทุนต่างประเทศที่ลงทุนในประเทศไทยที่เราบริหารอยู่ยังมีเงินลงทุนไหลเข้า โดยเมื่อวันที่ 31 พ.ค. เพียงวันเดียวมีเงินเข้ามาลงทุน 15 ล้านเหรียญสหรัฐ ทำให้ในปัจจุบันมีเงินลงทุนจากต่างประเทศทั้งหมด 3,200 ล้านเหรียญสหรัฐ หรือประมาณ 1 แสนล้านบาท ซึ่งเพิ่มขึ้นจากก่อนหน้านี้ที่มีประมาณ 2,800 ล้านเหรียญสหรัฐ โดยเป็นการเพิ่มขึ้นจากทั้งผลการดำเนินงานที่ปรับตัวดีขึ้นและเงินทุนไหลเข้า” นายอดิเทพ กล่าว
อย่างไรก็ตาม นายอดิเทพ กล่าวว่า นักลงทุนต่างชาติที่ลงทุนผ่าน บลจ.อเบอร์ดีน ยังคงกังวลกับสถานการณ์ทางการเมืองในประเทศไทย เพราะไม่มั่นใจว่าจะมีความรุนแรงเกิดขึ้นอีกหรือไม่ และแผนปรองดองของรัฐบาลจะสามารถนำไปปฏิบัติได้จริงหรือไม่ 
“นักลงทุนต่างชาติกังวลเรื่องการเมืองในประเทศไทย มีคำถามว่าคราวหน้าจะเกิดขึ้นอีกเมื่อไร แต่ไม่ได้ส่งผลกระทบต่อการลงทุน เพราะเราจะพยายามลงทุนในบริษัทที่แข็งแกร่งที่สุด และคิดว่า ถ้าลงทุนในบริษัทที่ดีๆ ก็ไม่น่าจะมีปัญหา โดยในปัจจุบันหุ้นที่เราสามารถลงทุนได้มีอยู่ 35 ตัว และคาดว่าปีนี้จะมีอัตราการเติบโตของกำไร 78% และอัตราการจ่ายเงินปันผล 5% และผลตอบแทนต่อเงินลงทุน 1618% ซึ่งถือว่าสูงมากขณะที่หนี้สินต่อทุนเฉลี่ยอยู่เพียง 0.2 เท่า” นายอดิเทพ กล่าว 
นอกจากนี้ นายอดิเทพ ยังกล่าวว่า นับตั้งแต่ต้นปีผลการดำเนินงานกองทุนหุ้นในประเทศสูงกว่าดัชนีตลาดหลักทรัพย์ 613% โดยเฉพาะกองทุนอเบอร์ดีนสมอลแค็พที่ให้ผลตอบแทนสูงที่สุดในกลุ่มกองทุนหุ้น เนื่องจากหุ้นหลายตัวที่ถืออยู่ประกาศผลประกอบการออกมาดีเกินคาด แม้ว่าหุ้นหลายตัวจะได้รับผลกระทบโดยตรงจากสถานการณ์ทางการเมือง เช่น บริษัท บิ๊กซี ซูเปอร์เซ็นเตอร์ (BIGC) บริษัท เซ็นทรัลพัฒนา (CPN) และ บริษัท ไมเนอร์ อินเตอร์เนชั่นแนล (MINT) 
“เรายังไม่ได้ลดน้ำหนักการถือหุ้นของบริษัทเหล่านี้เพราะเราลงทุนระยะยาว ซึ่งเชื่อว่าธุรกิจยังคงมีการเติบโตที่ดี จึงไม่ได้คำนึงถึงผลกระทบในระยะสั้นมากนัก นอกจากนี้ หากราคาหุ้นเหล่านี้ปรับลดลงอาจจะเป็นโอกาสที่จะเข้าไปลงทุนเพิ่ม” นายอดิเทพ กล่าว